प्राणहिता नदी
प्राणहिता नदी (Pranhita River) भारत के महाराष्ट्र और तेलंगाना राज्यों में बहने वाली एक नदी है। यह गोदावरी नदी की एक उपनदी है, और वर्धा नदी व वैनगंगा नदी के संगम से आरम्भ होती है। गोदावरी नदी तंत्र के कुल जलसम्भर क्षेत्र का 34% भाग प्राणहिता द्वारा सींचा जाता है और इसका जलसम्भर भारत की सभी नदियों के जलसम्भर में सातवा सबसे बड़ा है। क्षेत्रफल की दृष्टि से यह 1,09,078 वर्ग किमी पर विस्तारित है।